ΓΡΑΠΤΗ ΕΡΩΤΗΣΗ E-3873/02

υποβολή: Ilda Figueiredo (GUE/NGL) προς την Επιτροπή

(10 Ιανουαρίου 2003)

Θέμα: Αναφορά προς το Ευρωπαϊκό Κοινοβούλιο σχετικά με τις προσχώσεις στη λίμνη του bidos (αριθ. 978/01)

Η Επιτροπή Κατοίκων του Bom Sucesso-Vau, στο bidos, στην Πορτογαλία, που αγωνίζεται για την προστασία του οικοσυστήματος της λίμνης του bidos, την πλούσια φυσική κληρονομιά της περιοχής και την ποιότητα ζωής του πληθυσμού,πέβαλε αναφορά στο Ευρωπαϊκό Κοινοβούλιο σχετικά με τη ρύπανση της εν λόγω λίμνης, τις προσχώσεις γύρω από αυτήν και την σώρευση, εν είδει τείχους, πλαστικών σάκκων με άμμο στη ζώνη της λίμνης για δήθεν προστασία των αμμολόφων. Εν τω μεταξύ, η Επιτροπή Αναφορών του ΕΚ κάλεσε την Ευρωπαϊκή Επιτροπή να λάβει θέση επί του θέματος.

Για το λόγο αυτό ζητώ από την Ευρωπαϊκή Επιτροπή να με ενημερώσει σχετικά με τη θέση που έλαβε ως προς την αναφορά της Επιτροπής Κατοίκων του Bom Sucesso-Vau, με θέμα την λίμνη του bidos.

Απάντηση της κας Wallstrm Εξ ονόματος της Επιτροπής

(6 Φεβρουαρίου 2003)

Η Επιτροπή πληροφορεί το Αξιότιμο μέλος του Ευρωπαϊκού Κοινοβουλίου ότι έχει απαντήσει δυο φορές στην αναφορά 978/01 πουποβλήθηκε από την επιτροπή κατοίκων του Bom Sucesso με θέμα τη ρύπανση της λίμνης bidos.

Στην πρώτη απάντηση, η Επιτροπή ανέφερε ότι αφού ανέλυσε την αναφορά θεώρησε αναγκαίο να λάβει διευκρινίσεις από τις πορτογαλικές αρχές σχετικά με την κατάσταση της επεξεργασίας λυμάτων τα οποία χύνονται στη λίμνη, με βάση την οδηγία 91/271/ΕΟΚ του Συμβουλίου της 21 Μαΐου 1991 για την επεξεργασία των αστικών λυμάτων(1).

Εξάλλου, η Επιτροπή ανακοίνωσε ότι ακόμα και εάν η λίμνη βρισκόταν στο εσωτερικό προστατευόμενης ζώνης από πλευράς εθνικής νομοθεσίας, αυτό δεν σήμαινε ότι η εν λόγω ζώνη ετύγχανε ειδικής προστασίας σε κοινοτικό επίπεδο.

Πράγματι, όπως διευκρινίζει η Επιτροπή, η λίμνη bidos δεν περιελάμβανε ούτε ζώνη ειδικής προστασίας (Zone de Protection Spciale — ZPC) βάσει του άρθρου 4 παράγραφος 1 της οδηγίας 79/409/ΕΟΚ του Συμβουλίου της 2 Απριλίου 1979 περί της διατηρήσεως των αγρίων πτηνών(2), ούτε τόπο κοινοτικής σημασίας (Site d'Importance Communautaire — SIC) βάσει του άρθρου 4 παράγραφος 1 της οδηγίας της οδηγίας 92/43/ΕΟΚ του Συμβουλίου της 21 Μαΐου 1992 για τη διατήρηση των φυσικών οικότοπων καθώς και της άγριας πανίδας και χλωρίδας(3).

Στη δεύτερη απάντησή της, η Επιτροπή ανέφερε ότι, μετά τις διευκρινίσεις των πορτογαλικών αρχών, προέκυψε ότι η περιοχή Bom Sucesso είχε διακοσίους μόνιμους κατοίκους και έναν κυμαινόμενο πληθυσμό κάτω των δυο χιλιάδων ατόμων. Κατά συνέπεια, δεν ίσχυαν οιποχρεώσεις της οδηγίας 91/271/ΕΟΚ του Συμβουλίου της 21 Μαΐου 1991 για την επεξεργασία των αστικών λυμάτων, κυρίως όσον αφορά στα συστήματα συλλογής και επεξεργασίας των εν λόγωδάτων.

Η Επιτροπή διευκρίνισε στην απάντησή της ότι, λόγω του ενδιαφέροντος που παρουσιάζει η λίμνη bidos, οι πορτογαλικές αρχές είχαν γνωστοποιήσει ότι εκτελούσαν ορισμένα έργα για την ανάκτηση της λίμνης, που περιελάμβαναν κυρίως την κατασκευή τεσσάρων μεγάλων και δέκα μικρών σταθμών καθαρισμού λυμάτων, εικοσιενός ανυψωτικών σταθμών, ογδόντα χιλιομέτρων αγωγών απορροής και ενόςποβρυχίου αγωγού απορροής. Σύμφωνα με τις εν λόγω αρχές, το ανωτέρω σύστημα, που θα ολοκληρωθεί στο τέλος του 2004, θα επιτρέψει την τριτοβάθμια επεξεργασία τω λυμάτων της λίμνης με εξαίρεση εκείνα που εκχέονται στη θάλασσα μέσω τουποβρύχιου αγωγού απορροής, ταπόκεινται σε δευτεροβάθμια επεξεργασία.

Όσον αφορά συγκεκριμένα την περιοχή του Bom Sucesso, η Επιτροπή σημειώνει ότι οι πορτογαλικές αρχές είχαν γνωστοποιήσει ότι επιτάχυναν την πραγματοποίηση των αναγκαίων παρεμβάσεων, η ολοκλήρωση των οποίων προβλεπόταν για το θέρος του 2003, δηλαδή ένα έτος πριν από το αρχικά προβλεπόμενο χρονοδιάγραμμα.

(1) ΕΕ L 131 της 30.5.1991.

(2) ΕΕ L 103 της 25.4.1979.

(3) ΕΕ L 206 της 22.7.1992.